
Ministru kabineta rīkojums Nr. 141
Rīgā 2022. gada 2. martā (prot. Nr. 12 40. §)
Grozījums Ministru kabineta 2022. gada 11. janvāra rīkojumā Nr. 21 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
· Izdarīt Ministru kabineta 2022. gada 11. janvāra rīkojumā Nr. 21 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2022, 9. nr.) šādu grozījumu:
· 1. Izteikt 1. punktu šādā redakcijā:
· "1. Pamatojoties uz Covid-19 infekcijas izplatības seku pārvarēšanas likuma 24. pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Aizsardzības ministrijai (Valsts aizsardzības loģistikas un iepirkumu centram) finansējumu, kas nepārsniedz 14 751 400 euro, lai saskaņā ar  Ministru kabineta 2021. gada 9. novembra sēdes protokollēmumu  "Informatīvais ziņojums "Plaša ātro antigēna paštestu izmantošana Covid-19 skrīningam, I posms"" (prot. Nr. 74 49. §) un Ministru kabineta 2021. gada 13. maija noteikumiem Nr. 308 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem" nodrošinātu SARS-CoV-2 vīrusa antigēna noteikšanas testu un SARS-CoV-2 vīrusa antigēna noteikšanas pašpārbaudes testu iegādi."

